Diari Oficial de la Generalitat Valenciana


Sumari del DOGV 3397, del 21-12-1998 (1998/10787)

Notificació de la resolució del recurs ordinari dictada en l'expedient Z0672/97.
--------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10579


Organisme emissor
:   Conselleria de Sanitat

Tipus de document
:   Anunci

Notificació de la resolució del recurs ordinari dictada en l'expedient Z0672/97. [1998/X10052]
  
Com que no ha estat possible notificar a la persona interessada de manera personal i directa la resolució del director general de Salut Pública, de 18 de maig de 1998, dictada en l'expedient Z0672/97, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 28 d'octubre de 1998.- El director general de Salut Pública: Francisco J. Bueno Cañigral.
  
«Vist l'expedient sancionador Z0672/97, instruït per la Direcció Territorial de Sanitat d'Alacant al senyor Michele Falsone, amb domicili a la Urbanització La Règia núm. 22 d'Orihuela, i el recurs ordinari que aquest va presentar contra la resolució de la direcció territorial de data 12.12.97, en resulten els següents:
  
Fets
  
Primer
  
L'expedient s'inicià com a conseqüència de la inspecció practicada el dia 23 de juliol de 1997, pels inspectors pertanyents a l'àrea de salut núm. 20 d'Orihuela, a l'establiment restaurant pizzeria L'Italiano que el senyor Michele Falsone té en explotació comercial a la carretera Torrevieja-Cartagena, km. 9, de la localitat d'Orihuela-La Règia, en la qual es comprovà, com consta en l'acta número 4180, que:
  
a) Hi ha taulells del terra de la cuina trencats, i que estan reomplits els buits de ciment.
  
b) No hi ha lleixiu apte per a la desinfecció de verdures.
  
Segon
  
Tramitat l'expedient amb el compliment de tots els tràmits i les garanties legals i reglamentàries es dicta una resolució de data 12.12.97, notificada el 29.12.97, en la qual s'estimen infringits els articles 35.a.1 de la Llei 14/86, General de Sanitat, l'article 2.1.1 del RD 1.945/83, de 22 de juny, així com:
  
- l'article 4.2 del RD 2.817/83, de 13 d'octubre: acció enumerada amb la lletra a); i l'article 18.8 del RD 2.817/83, de 13 d'octubre: acció enumerada amb la lletra b).
  
I en conseqüència imposa al senyor Michele Falsone les sancions pecuniàries següents: vint mil (20.000) pessetes per infracció de l'article 4.2, i quinze mil (15.000) pessetes per infracció de l'article 18.8, tots dos del RD 2.817/83, de 13 d'octubre, d'acord amb l'article 36 de la Llei 14/1986, de 25 d'abril, General de Sanitat, i l'article 9 del Decret 44/1992, de 16 de març, del Govern Valencià.
  
Tercer
  
Contra aquesta resolució la persona interessada interposa un recurs ordinari en el qual sol·licita l'anul·lació de les sancions imposades, segons les al·legacions següents:
  
- es tracta d'un restaurant menut.
  
- que els taulells estaven sanejats i en procés de reparació.
  
- sí que tenien prou lleixiu fins a l'arribada del proveïdor.
  
Davant d'aquests fets, són de consideració els següents
  
Fonaments de dret
  
Primer
  
La competència d'aquesta direcció general té el seu suport legal en l'article 20 del Decret 33/1997, de 21 de febrer, pel qual s'aprova el Reglament Orgànic i Funcional de la Conselleria de Sanitat, i en l'article 9 del Decret 44/1992, de 16 de març, del Govern Valencià, de competència sancionadora en infraccions sanitàries, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Les al·legacions de l'interessat no poden ser estimades.
  
Els dos fets sancionats, consistents a tenor de l'acta d'inspecció, en sòl de cuina deteriorat i falta de lleixiu per a desinfecció de verdures, han resultat provats i constitueixen infraccions administratives ja que vulneren les normes sanitàries.
  
Vistos els preceptes legals esmentats i d'altres generals d'aplicació pertinent, resolc:
  
Desestimar el recurs ordinari presentat pel senyor Michele Falsone contra la resolució de la Direcció Territorial de Sanitat d'Alacant.
  
Aquesta resolució posa fi a la via administrativa i en contra s'hi pot interposar recurs contenciós administratiu en el termini de dos mesos, comptadors a partir de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició d'aquest recurs contra actes que posen fi a la via administrativa requerirà la comunicació prèvia a l'òrgan que dictà l'acte impugnat.